มีอาการจุกเสียด ที่ใต้ราวนมซ้าย ตอนที่หายใจเข้า แรกๆก้อไม่รู้สึกจุกมากนัก แล้วมันก้อเริ่มจุกแรงขึ้นเรื่อยๆคับ
สวัสดีครับ สำหรับอาการดังกล่าว สามารถเกิดได้จากหลายสาเหตุคือ 1.โรคกระเพาะ(Dyspepsia) จะมีอาการปวดจุกบริเวณลิ้นปี่ ท้องด้านซ้านบน มีอาการคลื่นไส้อาเจียน ท้องอืด ลมในท้องเยอะ ปวดเวลาท้องว่างทานอาหารแล้วอาการปวดบรรเทา 2.โรคเยื่อหุ้มปวดอักเสบ(Pleuritis) เกิดจากการอักเสบของเยื้อหุ้มปอด ทำให้มีอาการเจ็บบริเวณชายปอดขณะหายใจลึกๆ จะเจ็บเหมือนเข็มตำ มีอาการหอบเหนื่อย หายใจไม่อิ่มจากน้ำในช่องเยื่อหุ้มปอดได้ มีไข้ได้ 3.โรคหัวใจขาดเลือด(Angina) จะมีอาการปวดแน่นบริเวณหน้าอกด้านซ้าย เหมือนของหนักทับ อาจมีอาการร้าวไปแขนซ้าย กราม เป็นขณะออกแรงมาก นั่งพักอาการจะบรรเทา มีอาการเหงื่อแตกใจสั่นได้ แนะนำให้มารับการตรวจร่างกายเพิ่มเติมเพื่อวินิจฉัยและรับการรักษาครับ